《和宋文渊送仲明举西归三首 其三》
宋代·郭印

朔风吹别袂，草色冷萋萋。凭高望佳人，天远浮云低。

恍然从之游，神魂坐飞越。何当清夜语，分此半床月。

作者简介：宋成都双流人，字信可，晚号亦乐居士。郭绛子。徽宗政和进士。累任铜梁、仁寿等县令。高宗绍兴十八年，以任永康军通判时牒试避亲、举人不当降一官。终部刺史。与秦桧有庠序旧，绝不与通，家居十八年。性嗜水竹。工诗，与蒲大受、冯时行、何耕道为诗友。有《云溪集》。